ན་དུ་མཆོད་ཡོན་གྱི་གནས་སུསུ། མེ་ཏོག བདུག་སྤོས། སྣང་གསལ། དྲི་ཆབ། ཞལ་
ཟས། རོལ་མོ་རྣམས་དང༌། ཨཉྙཾ་གྱི་གནས་སུ། པཱ་ཏྱཾ་རྣམས་བཅུག་ལ་འབུལ།
བསྟོད་པ་ནི། ཕྱོགས་བཅུའི་རྒྱལ་བ་ཀུན་གྱི་སྐུ་གསུང་ཐུགས། །བྱ་ཁྱུང་
རྒྱལ་བོ་རྟ་མགྲིན་གསང་བའི་བདག །རང་བཞིན་གཅིག་ཏུ་ཉེར་བསྟན་ཁྲོ་བོའི་
244

དྲག་པོ་སུམ་འབྲེལ་ལ་བརྟེན་པའི་བུམ་སྒྲུབ་བཀྲུ་བྱབས་སྲུང་གསུམ་དུག་དབྱུང་དང་བཅས་པ་བྱ་ཚུལ་བཞུགས།
,,,,,
གཙོ། །དྲན་པས་བགེགས་དཔུང་འཇོམས་ལ་ཕྱག་འཚལ་བསྟོད། །བདག་ཅག་
རྣམས་ལ་དེང་ནས་བྱང་ཆུབ་བར།
།སྟེང་འོག་བར་གྱི་གདོན་བགེགས་ནད་ལ་
སོགས། །དམ་ཆོས་སྒྲུབ་པའི་འགལ་རྐྱེན་ཀུན་སེལ་ཞིང་། །མཐུན་རྐྱེན་དངོས་གྲུབ་
ཡིད་བཞིན་བསྩལ་དུ་གསོལ། །ཞེས་པས་བསྟོད། དེ་ནས་ལག་པ་གཡོན་པས་གཟུངས་ཐག་བཟུང་
ལ། ཨོྃ་བཛྲ་ཨ་མྲྀ་ཏ་ཨུད་ཀ་ཋ་ཧཱུཾ། ཞེས་ལན་བདུན་དང༌། དུང་ཆོས་ཀྱི་ཆུ་ཡེ་ཤེས་ཀྱི་
བདུད་རྩིའི་རང་བཞིན་དུ་གྱུར། ཅེས་བརྗོད། རང་གི་ཐུགས་ཀ་ནས་སྔགས་ཀྱི་
འཕྲེང་བ་གཟུངས་ཐག་ལ་འཁྲིལ་ཏེ་སོང་བས་བུམ་པའི་ལྷའི་ཐུགས་རྒྱུད་བསྐུལ།
སྐུ་ལས་བདུད་རྩིའི་རྒྱུད་བབས་པས་བུམ་པ་གང་བར་གྱུར་པར་བསམས་ལ། སྔགས་ཀྱི་
གཤམ་དུ། བསྒྲུབ་བྱའི་ཚེ་བསོད་དཔལ་འབྱོར་ལ་བར་དུ་གཅོད་པའི་སྟེང་འོག་
བར་གསུམ་གྱི་གནོད་པ་ཐམས་ཅན་ཤཱནྟིཾ་ཀུ་རུ་ཡེ་སྭཱཧཱ། ཞེས་པ་བཏགས་ལ་ཅི་འགྲུབ་
བཟླས་པའི་མཐར་ཡིག་བརྒྱ་བརྗོད་དེ་གཟུངས་ཐག་བསྡུ། ཧཱུཾ་བདུན་བརྗོད་དེ་དུང་ཆོས་ཀྱི་ཆུས་མཆོད་
ཡོན་དང༌། ལས་སྔགས་བརྗོད་ལ་མེ་ཏོག་གསུམ་ཕུལ། པུཥྤ་སོགས་ཀྱིས་མཆོད། སྔར་གྱི་བསྟོད་པས་
བསྟོད། ཐུན་མཐར་གཏོར་མ་འབུལ་བའི་ཚུལ་ནི། དཀར་གསུམ་མངར་གསུམ་གྱིས་སྦྲུས་པའི་གཏོར་མ་
རྒྱན་ལྡན། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་ཧཱུཾ་ལས་རིན་པོ་
ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་བ་ལས་བྱུང་བའི་གཏོར་མ་་
ཟག་པ་མེད་པའི་བདུད་རྩིའི་རྒྱ་མཚོ་ཆེན་པོར་གྱུར་པར་བསམས་ལ། ཨོཾ་ཨཱཿཧཱུཾ། ལན་
གསུམ་གྱིས་བྱིན་གྱིས་བརླབས། བུམ་པའི་ལྷའི་ལྗགས་རྡོ་རྗེ་འོད་ཟེར་གྱི་སྦུ་གུས་གཏོར་
མའི་བཅུད་དྲངས་ཏེ་གསོལ་བར་གྱུར་པར་བསམས་ལ། ཨོྃ་བཛྲ་པཱ་ཎི་ས་པ་རི་ཝཱ་ར་
ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་བདུན་གྱིས་གཏོར་མ་འབུལ། མཆོད་པས་མཆོད།
245

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སྔར་གྱི་བསྟོད་པ་བྱ།
སྨོན་ལམ་ནི། རྣམ་འདྲེན་རྒྱལ་བའི་མཐུ་སྟོབས་ནུས་པ་ཀུན། །གཅིག་
བསྡུས་གསང་བདག་ལྷག་པའི་ལྷ་མཆོག་གི། །སྐུ་གསུང་ཐུགས་ཀྱི་བྱིན་ཆེན་བདུད་
རྩི་ཡིས། །རྡོ་རྗེ་གསུམ་དབྱེར་མི་ཕྱེད་སྲོག་སྦྱིན་མཛོད། །ཟབ་གསལ་གཉིས་སུ་
མེད་པའི་ཡེ་ཤེས་ཀྱིས། ། །སྣང་སྟོང་ལྷ་སྐུར་བསྒྲུབ་པའི་རྣལ་འབྱོར་ལས། །གཡོ་
མེད་ང་རྒྱལ་བརྟན་པོས་ཐ་མལ་གྱི། །སྣང་ཞེན་ཀུན་དག་ལམ་བཟང་མཐར་ཕྱིན་
ཤོག །མདོར་ན་བདག་ཡིད་དྲངས་པའི་ལྷ་ལམ་དུ། །མཚན་བཅས་མཚན་མེད་
མཁའ་ནོར་འབུམ་གྱི་དཔལ། །རབ་འབར་གྲུབ་པ་ཆེན་པོ་བརྒྱད་དང་ནི། །བདེ་
ཆེན་མཆོག་གི་པདྨོ་བཞད་གྱུར་ཅིག །ཅེས་བརྗོད། ཐུན་མཚམས་སུ་བདག་བསྐྱེད་ཉེར་བསྡུ་བྱ་
བའི་ཚུལ་ནི། རང་ལྷར་གསལ་བ་སྐུའི་སྟོད་སྨད་ནས་རིམ་གྱིས་འོད་དུ་ཞུ་སྟེ་ཐུགས་
ཀའི་ས་བོན་ལ་ཐིམ། དེ་ཡང་རིམ་གྱིས་འོད་དུ་ཞུ་སྟེ་མི་དམིགས་པར་སྟོང་པར་
གྱུར། སྟོང་པའི་ངང་ལས་རང་ཉིད་དཔལ་ཕྱག་ན་རྡོ་རྗེའི་སྐུར་བཞེངས་པའི་སྤྱི་
བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ་གིས་མཚན་པར་གྱུར། ཐུན་རྗེས་མ་རྣམས་ཀྱི་
སྐབས་སུ་བདག་བསྐྱེད་སྔར་ལྟར་ལ། མདུན་བསྐྱེད་ཀྱི་སྐབས་ས་བོན་དོར་ཏེ་སྔར་ལྟར་བསྒྲུབས། གྲོལ་ཉིན་
གཏོར་འབུལ་གྱི་རྗེས་སུ། བཛྲ་མུ བུམ་ལྷའི་ཡེ་ཤེས་པ་རང་བཞིན་གྱི་གནས་སུ་གཤེགས།
དམ་ཚིག་པ་འོད་དུ་ཞུ་སྟེ་བདུད་རྩིའི་ཆུའི་རྣམ་པར་གྱུར་པར་བསམ། འདིའི་སྒོ་ནས་
བཀྲུ་བྱབས་སྲུང་གསུམ་དུག་དབྱུང་རྣམས་བྱ་ཚུལ་ནི། གླུད་མཐོ་གང་སྐྱེ་མཆེད་དོད་པ་ཞིག་གི་མཐར་ཆང་
བུ་མཐེབ་ཀྱུ་དང་བཅས་པས་བསྐོར་བ་ཞིག་ཁྲུས་སྣོད་དུ་བཞག ཀུ་ཤ་དང་བཅས་པའི་རྨ་བྱའི་སྒྲོ་མདོངས་
རྣམས་འདུ་བྱས་ལ། བདག་མདུན་སྒྲུབ་ཚུལ་སྔར་ལྟར་བྱ། བུམ་ལྷ་འོད་ཞུ་བྱས་པའི་མཐར། རྣམ་རྒྱལ་བུམ་
246

དྲག་པོ་སུམ་འབྲེལ་ལ་བརྟེན་པའི་བུམ་སྒྲུབ་བཀྲུ་བྱབས་སྲུང་གསུམ་དུག་དབྱུང་དང་བཅས་པ་བྱ་ཚུལ་བཞུགས།
པའི་ཆུ་ལས་བུམ་ནང་དུ་བླུགས་ལ། དང་པོ་བཀྲུ་བ་ནི། རང་ལྷར་གསལ་བའི་ཕྱག་ན་ཐོགས་
པའི་བུམ་པའི་ཆུ་འདི་ཉིད་ངོ་བོ་གཉིས་སུ་མེད་པའི་ཡེ་ཤེས་ལ། རྣམ་པ་བདུད་
རྩིའི་ཆུའི་རྣམ་པ་ཅན་བྱེད་ལས་སྡིག་སྒྲིབ་ནད་གདོན་སྤྱི་དང་། ཁྱད་པར་སྟེང་
གདོན་གཟའ་དང་རྒྱུ་སྐར་གྱི་གནོད་པ། འོག་གདོན་ཀླུ་དང་ས་བདག་གི་གནོད་
པ། བར་གདོན་བཙན་དང་རྒྱལ་བོའི་གནོད་པ། གྲིབ་དང་མི་གཙང་བ་བྱད་ཁ་
ཕུར་ཁ་མདོར་ན་ཕྱི་ནང་གི་བར་ཆད་མི་མཐུན་པའི་ཕྱོགས་ཐམས་ཅད་ལྷག་མེད་
ཨོཾ་
དུ་ཞི་ཞིང་བཟློག་པའི་ནུས་པ་དང་ལྡན་པར་གྱུར། ཅེས་བརྗོད་ལ་བུམ་པ་ཐོགས་ཏེ།
བཛྲ་པཱ་ཎི་ཧ་ཡ་གྷི་ཝ་ག་རུ་ཎ་ཧཱུཾ་ཕཊ། རྡོ་རྗེ་སློབ་མ་འདིའི་སྡིག་པ་དང་སྒྲིབ་པ་
ཐམས་ཅད་ཤཱནྟིཾ་ཀུ་རུ་ཡེ་སྭཱཧཱ། དེ་བཞིན་དུ། ནད་ཐམས་ཅད྾། རིམས་ཐམས་
ཅད྾། གདོན་ཐམས་ཅད྾། ཉེ་བར་འཚེ་བ་ཐམས་ཅད྾། དུས་མ་ཡིན་
པའི་འཆི་བ་ཐམས་ཅད྾། འཁོན་ཐམས་ཅད྾། གྲིབ་ཐམས་ཅད྾། བྱད་
ཐམས་ཅད྾། བྱུར་ཐམས་ཅད྾། སྐལ་བ་ངན་པ་ཐམས་ཅད྾། ལྟས་ངན་
པ་ཐམས་ཅད྾ ། མཚན་མ་ངན་པ་ཐམས་ཅད྾། བཀྲ་མི་ཤིས་པ་ཐམས་
ཅད྾། བདུད་ཀྱི་ཞགས་པ་ཐམས་ཅད྾། གཤིན་རྗེའི་ཕོ་ཉ་ཐམས་ཅད྾།
བགེགས་དང་ལོག་འདྲེན་ཐམས་ཅད་དང་ཁྱད་པར་དུ་ཀླུ་གཉན་ས་བདག་གི་་
གནོད་པ་ཐམས་ཅད་ཤཱནྟིཾ་ཀུ་རུ་ཡེ་སྭཱཧཱ། ཞེས་བརྗོད་ལ་བཀྲུ། གཉིས་པ་བྱབས་པ་ནི། བུམ་
ཆུ་ཅུང་ཟད་ཁར་འཛིན་དུ་བཅུག་ལ། རང་ལྷར་གསལ་བའི་ཕྱག་གཡས་ཀྱིས་རྡོ་རྗེ་དང་
བཅས་པའི་རྨ་བྱའི་སྒྲོའི་ཆུན་པོ་བཟུང་བའི་སྟེང་དུ་ཟླ་བའི་དཀྱིལ་འཁོར་གྱི་གྱི་་་་་་་
དབུས་སུ་ཧཱུཾ་ཡིག་མཐིང་ག་ཡེ་ཤེས་ལྔའི་རང་བཞིན་ཅན་ཁ་དོག་ལྔ་ལྡན་དུ་འཕྲོ་་་
བ་འདིས་རྡོ་རྗེ་སློབ་མའི་ལུས་ལ་བྱབས་པས་ཧཱུཾ་གི་འོད་ཀྱིས་ཉེར་འཚེ་ཐམས་་་་་་་
247

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཅད་དེད་དེ་ཁ་ནང་གི་ཆུ་ལ་ཐིམ།
ཆུ་གླུད་ཀྱི་སྟེང་དུ་དོར་བས་མི་མཐུན་རྐྱེན་
བགེགས་དང་ལོག་འདྲེན་
ངན་ཐམས་ཅད་དེ་ལ་ཐིམ་པར་གྱུར། ཅེས་བརྗོད་ལ་སྔགས་ཀྱི་མཇུག་ཏུ། རྡོ་རྗེ་སློབ་མ་
འདིའི་སྡིག་པ་དང་སྒྲིབ་པ་ཐམས་ཅད་ཅེས་པ་ནས།
ཐམས་ཅད་དང་ཁྱད་པར་དུ་ཀླུ་གཉན་ས་བདག་གི་གནོད་པ་ཐམས་ཅད་ཨ་བ་་་་་
ན་ཡེ་སྭཱཧཱ། ཞེས་པའི་བར་བརྗོད་དེ་བྱབས། སྐབས་འདིར་དུག་དབྱུང་བྱེད་ན། སའི་རྡོག་པོ། ཆུ་སྣ།
དཔལ་འབར། རླུང་གཡབ། མེ་ལོང་རྣམས་རང་གི་མདུན་དུ་བཞག་སྟེ་འདི་ལྟར། དེ་ཡང་འབྱུང་བ་
ཤིང་གི་དུག་རྩ་རྒྱུས་ལ་ཞུགས་པས་རེངས་ཤིང་འཁུམས་པའི་ནད་ཐམས་ཅད་ཁ་་
དོག་ལྗང་ལ་མོག་པའི་རྣམ་པར་ཐོན་ཏེ་མདུན་གྱི་ཤིང་སྣ་འདི་ཉིད་ལ་ཐིམ་པར་་་
ཨཽ་
ཅེས་
གྱུར། ཅེས་བརྗོད་ལ་ཤིང་སྣའི་ཆུན་པོས་ལུས་ལ་བྲབས་ཤིང༌། ཡི་གེ་བཅུ་བཞི་བའི་སྔགས་ཀྱི་མཐར།
མ་མ་སྔོ་ཏ་སྔོ་ཏ་ཡེ་སྭཱཧཱ། ཞེས་པ་ཅི་མང་བརྗོད། ཡང་འབྱུང་བ་སའི་དུག་ཤ་དང་
རྒྱུས་པར་ཞུགས་པས་ལྕི་ཞིང་འཐིབས་པའི་ནད་ཐམས་ཅད་ཁ་དོག་སེར་ལ་མོག་་
པའི་རྣམ་པ་ཅན་དུ་ཐོན་ཏེ་མདུན་གྱི་ས་རྡོག་འདི་ཉིད་ལ་ཐིམ་པར་གྱུར།
བརྗོད་ལ་ས་རྡོག་གིས་བྱབས། སྔགས་ཀྱི་མཐར། ཨོཾ་བཛྲ་སུ་སུ་ཏང་ཏང་ཡེ་སྭཱཧཱ། ཞེས་ཅི་མང་
ཡང་འབྱུང་བ་ཆུའི་དུག་ཁྲག་དང་ཆུ་སེར་ལ་ཞུགས་པས་འཁྲུ་སྐྱུགས་ལ་
སོགས་པ་གྲང་བའི་ནད་ཐམས་ཅད་ཁ་དོག་དཀར་ལ་མོག་པའི་རྣམ་པ་ཅན་དུ་་
བརྗོད།
ཐོན་ནས་མདུན་གྱི་ཆུ་འདི་ཉིད་ལ་ཐིམ་པར་གྱུར། ཅེས་བརྗོད་ལ་ཆུས་བྲབས་ཤིང་སྔགས་
ཀྱི་མཐར། ཨོཾ་བཛྲ་ཁཾ་ཁཾ་ཡེ་སྭཱཧཱ། ཞེས་པ་མང་དུ་བརྗོད། ཡང་འབྱུང་བ་མེའི་དུག་དྲོད་
ལ་ཞུགས་པས་ཚ་ཞིང་བསྲེགས་པ་ལ་སོགས་པ་ཚ་བའི་ནད་ཐམས་ཅད་ཁ་དོག་་་་
དམར་ལ་མོག་པའི་རྣམ་པ་ཅན་དུ་ཐོན་ཏེ་མདུན་གྱི་དཔལ་འབར་གྱི་མེ་འདི་
ཉིད་ལ་
་ལ་ཐིམ་པར་གྱུར། ཅེས་བརྗོད་ལ་དཔལ་འབར་གྱིས་བྱབས་ལ། སྔགས་ཀྱི་མཐར། ཨོཾ་བཛྲ་
248

དྲག་པོ་སུམ་འབྲེལ་ལ་བརྟེན་པའི་བུམ་སྒྲུབ་བཀྲུ་བྱབས་སྲུང་གསུམ་དུག་དབྱུང་དང་བཅས་པ་བྱ་ཚུལ་བཞུགས།
རཾ་རཾ་ཡེ་སྭཱཧཱ། ཞེས་མང་དུ་བརྗོད། ཡང་འབྱུང་བ་རླུང་གི་དུག་དབུགས་ལ་ཞུགས་
པས་སྨྱོ་འབོག་དང་རླུང་ནད་ཐམས་ཅད་ཁ་དོག་ལྗང་སྔོན་མོག་པའི་རྣམ་པར་་་་
ཐོན་ནས་རླུང་གཡབ་ལས་བྱུང་བའི་རླུང་འདི་ཉིད་ལ་ཐིམ་པར་གྱུར། ཅེས་བརྗོད་
ལ་རླུང་གཡབ་ཀྱིས་གཡབ་ལ་སྔགས་ཀྱི་མཐར། ཨོཾ་བཛྲ་ཡཾ་ཡཾ་ཡེ་སྭཱཧཱ། ཞེས་ཅི་མང་དུ་བརྗོད།
ཡང་འབྱུང་བ་ནམ་མཁའི་དུག་སེམས་ལ་ཞུགས་པས་རང་སྣང་འཁྲུལ་བའི་རྣམ་་་
རྟོག་གི་ནད་ཐམས་ཅད་ཁ་དོག་མཐིང་ལ་མོག་པའི་རྣམ་པར་ཐོན་ནས་མེ་ལོང་་་་་
དེ་ནས་ཤིང་སྣ་
དང་བར་གྱི་ནམ་མཁའ་ཉིད་ལ་ཐིམ་པར་གྱུར། ཅེས་བརྗོད་ལ་མེ་ལོང་གིས་བྱབས་ཤིང་
སྔགས་ཀྱི་མཐར། ཨོྃ་བཛྲ་ཁ་ཞུང་ཁ་ཞུང་ཡེ་སྭཱཧཱ། ཞེས་པ་མང་དུ་བརྗོད།
སོགས་གླུད་ཀྱི་མཐར་བླུག་ལ། ནམཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུཾ།
ཞེས་པ་དང་། དེ་བཞིན་གཤེགས་པ་བཞིའི་མཚན་བརྗོད། ཧཱུཾ་ཉོན་ཅིག་གདོན་བགེགས་འབྱུང་
བོ་རྣམས། །བསྒྲུབ་བྱའི་གླུད་དུ་གླུད་འདི་ལོངས། །མི་ལས་ལྷག་པའི་གླུད་འདི་ལ། །
འབྱུང་བ་ལྔ་རྣམས་མ་ལུས་ཚང༌། །དབང་བོའི་སྒོ་ལྔ་ཁམས་ལྔ་ཚང༌། །དོན་ལྔ་
སྣོད་དྲུག་ཐམས་ཅད་ཚང༌། །སྦྱིན་པའི་བདག་པོའི་གླུད་དུ་འབུལ། །བཀྲུས་པའི་
ཆུ་དང་ངར་གླུད་ཀྱིས། །ཚིམ་པར་གྱིས་ལ་རང་རང་གི །གནས་སུ་རིངས་པའི་
ཚུལ་གྱིས་དེངས། །སུམྦྷ་ནི་དང་། ཡི་གེ་བཅུ་བཞི་བའི་སྔགས་དྲག་ཏུ་བརྗོད་ལ། གུ་གུལ་གྱིས་བདུག
ཡུངས་དཀར་གྱིས་བྲབ། རོལ་མོའི་སྒྲ་དང་བཅས་ངར་གླུད་སོགས་ཕྱི་རོལ་ཏུ་དེངས། སངས་རྒྱས་
རྣམས་ནི་བདུད་ལས་རྒྱལ། །ཆོས་ནི་ཆོས་མ་ཡིན་ལས་སོ། །དགེ་འདུན་མུ་སྟེགས་
རྣམས་ལས་རྒྱལ། །དབང་བོ་ལྷ་མིན་རྣམས་ལས་རྒྱལ། །ལྷ་མིན་ཟླ་བ་རྣམས་ལས་
རྒྱལ། །ནམ་མཁའ་ལྡིང་ནི་རྒྱ་མཚོ་ལས། །མེ་ནི་ཤིང་རྣམས་ཀུན་ལས་རྒྱལ། །ཆུ་ནི་
མེ་ལས་རྒྱལ་བར་གྱུར། །རླུང་ནི་སྤྲིན་ལས་རྒྱལ་བར་གྱུར། །རྡོ་རྗེ་ཡིས་ནི་རིན་ཆེན་
249

༄༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཕུག །ལྷ་རྣམས་བདེན་པར་གནས་པ་ལ། །སངས་རྒྱས་དང་ནི་ཆོས་ཀྱང་བདེན། །
།བདེན་པ་དང་བདེན་པའི་ཚིག་འདི་དག་
བདེན་པ་རྒྱལ་གྱུར་རྫུན་མ་ལགས།
གིས་སྐལ་ལྡན་རིགས་ཀྱི་བུ་འདི་ཉིད་བདུད་དང་མི་མཐུན་པའི་ཕྱོགས་ཐམས་་་་་་་
ཅད་ལས་རྒྱལ་བར་གྱུར་ཅིག སྔགས་བཅུ་བཞི་བའི་མཐར། ཛ་ཡ་ཛ་ཡ། སིདྡྷི་སིདྡྷི། ཕ་
ལ་ཕ་ལ་ཧོ། ཞེས་བརྗོད། གསུམ་པ་སྲུང་བ་ནི། རང་ཉིད་ལྷར་གསལ་བའི་ཐུགས་ཀའི་
ཧཱུཾ་ལས་འོད་ཟེར་འཕྲོས་བསྒྲུབ་བྱའི་ལུས་ལ་ཕོག་པས་ཤ་སྐྱི་པགས་མཚམས
ཐམས་ཅད་འོད་ཟེར་ལས་གྲུབ་པའི་རྡོ་རྗེའི་རྡུལ་ཕྲ་རབ་ཀྱི་རང་བཞིན་དུ་གྱུར་་་་་
ཏེ། ནད་གདོན་སྡིག་སྒྲིབ་བར་ཆད་གང་གིས་ཀྱང་མི་ཚུགས་པའི་བསྲུང་བ་ཆེན་
པོར་གྱུར་པར་བསམས་ལ། ། ཡི་གེ་བཅུ་བཞི་བའི་མཇུག་ཏུ། རྡོ་རྗེ་སློབ་མ་འདི་སྡིག་པ་དང་
བ་པ་ཐམས་ཅད་ལས་རཀྵ་རཀྵ། ཞེས་པ་ནས། བགེགས་དང་ལོག་འདྲེན་ཐམས་
ཅད་དང་ཁྱད་པར་དུ་ཀླུ་གཉན་ས་བདག་གི་གནོད་པ་ཐམས་ཅད་ལས་རཀྵ་རཀྵ།
ཞེས་བརྗོད་ལ་སློབ་མའི་གནས་ལྔར་རྡོ་རྗེ་རྒྱ་གྲམ་གྱི་ཚུལ་དུ་འཇོག བདག་བསྐྱེད་ཉེར་བསྡུ་སོགས་གོང་ལྟར་
བྱས་ཏེ། ཤིས་བརྗོད་ཀྱིས་མཐའ་བརྒྱན་པར་བྱའོ། །ཞེས་དྲག་པོ་སུམ་འབྲེལ་ལ་བརྟེན་པའི་བུམ་སྒྲུབ་བཀྲུ་
བྱབས་དུག་དབྱུང་དང་བཅས་པ་བྱ་ཚུལ་འདི་ཡང་། དགའ་ལྡན་ཆོས་གླིང་གི་བྱིངས་འདྲེན་འཇམ་
དབྱངས་དཔལ་ལྡན་གྱིས་ལྷ་རྫས་དང་བཅས་མོལ་བ་དང་། འདི་ཀའི་གྲྭ་རིགས་བློ་བཟང་བརྩོན་འགྲུས་
ཀྱིས་ལྷ་དར་མཎྜལ་དང་བཅས་བསྐུལ་ངོར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པའི་ཡི་གེ་
པ་ནི་མཛོད་པའི་ཚ་བོ་བསྟན་པ་རྒྱལ་མཚན་གྱིས་བགྱིས་པ་ཛ་ཡནྟུ། །
པར་འདི་དགེ་སློང་འཇམ་དབྱངས་བསོད་ནམས་ཀྱིས། །བསྐྲུན་པའི་དགེ་བས་བདག་དང་
འགྲོ་བ་ཀུན། །གདོན་གསུམ་ལ་སོགས་ཉེར་འཚེ་ཀུན་ཞི་སྟེ། །རིང་མིན་གསང་བའི་བདག་པོའི་གནས་ཐོབ་
ཤོག །
250